Case ID: 1027183
Sentence 0: İ Ş İ N H A L L A R İ: Məhkəmənin hökmünə əsasən Məhkum ona görə təqsirli bilinib məhkum edilmişdir ki, o, Müdafiə Nazirliyinin Ağdam rayonunun ********** kəndi ərazisində yerləşən N nömrəli hərbi hissəsinin 3-cü taborunun 9-cu bölüyünün 3-cü tağımının 1-ci manqasında tuşlayıcı vəzifəsində əsgər hərbi rütbəsində xidmətdə olduğu müddətdə 16 aprel 2017-ci il tarixdə köməklik etmək məqsədi ilə bölüyün 04 nömrəli döyüş postunda aparılan mühəndis işlərinə ayrılmış, saat 13:10-da orada qum daşınması ilə məşğul olarkən saat 13:00-dan 15:00-dək həmin postda döyüş növbətçiliyində olmaqla düşmən mövqelərinin müşahidəsini aparan 3-cü taborun 9-cu bölüyünün 1ci tağımının 1-ci manqasında atıcı vəzifəsində əsgər hərbi rütbəsində xidmət edən X5 yaxınlaşıb öz üstünlüyünü nümayiş etdirmək və sonuncunun iradəsini sındıraraq özünə tabe etdirmək məqsədi ilə tabelik münasibətlərində olmayan hərbi qulluqçular arasında qarşılıqlı münasibətləri tənzimləyən Azərbaycan Respublikası Silahlı Qüvvələrinin Daxili Xidmət Nizamnaməsinin 2, 5, 38, 42 və 138-ci, habelə İntizam Nizamnaməsinin 1-3-cü maddələri ilə müəyyən edilmiş «hərbi nəzakət qaydalarına riayət etmək, bir-biri ilə münasibətdə nəzakətli və təmkinli olmaq, yüksək mədənilik nümunəsi göstərmək, özünü ictimai yerdə ləyaqətli aparmaq, nalayiq hərəkətlər etməmək» kimi tələblərini kobud surətdə pozub N6 başında olan zirehli dəbilqənin üzərindən 3-4 sillə zərbəsi vurmaqla tabelik münasibətlərində olmayan hərbi qulluqçular arasında qarşılıqlı münasibətlərin nizamnamə qaydalarını pozaraq zərər çəkmiş şəxsə qarşı zor tətbiq etmişdir; - həmin vəzifədə və rütbədə xidmətdə olduğu müddətdə 16 aprel 2017-ci il tarixdə saat 14:15də bölüyün 04 nömrəli döyüş postunda qum daşınması ilə məşğul olarkən saat 13:00-dan 15:00-dək həmin postda döyüş növbətçiliyində olan 3-cü taborun 9-cu bölüyün 1-ci tağımın 1-ci manqasında atıcı vəzifəsində əsgər hərbi rütbəsində xidmət edən X3 xidməti istifadəsində olan AKM markalı Mİ 8377 nömrəli avtomat silahın postun ərazisində mişar daşından hörülmüş divara söykənilmiş vəziyyətdə olduğunu görüb, qeyd olunan silahı götürərək sol cinahda olan atəş sektorunun qarşısına keçib silahın üzərində olan darağı çıxararaq daraqda olan birinci patronu silahın lüləsinə keçirib əyməklə gülləni gilizdən ayırmış və gilizdə olan barıtın bir qismini yerə boşaltdıqdan sonra gülləni yenidən gilizin üzərinə taxaraq silahın qoruyucusunu açıb çaxmağı geri çəkərək patronu birbaşa patron yuvasına yerləşdirib silahı atəşə hazır vəziyyətə gətirmişdir.